**Ministru kabineta noteikumu projekta „Grozījumi Ministru kabineta 2008.gada 7.oktobra noteikumos Nr.835 „Noteikumi par darbības programmas “Uzņēmējdarbība un inovācijas” papildinājuma 2.3.2.1.aktivitāti “Biznesa inkubatori””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | 2008.gada 7.oktobrī Ministru kabinets apstiprināja Ministru kabineta noteikumus Nr.835 „Noteikumi par darbības programmas “Uzņēmējdarbība un inovācijas” papildinājuma 2.3.2.1.aktivitāti “Biznesa inkubatori””” (turpmāk MK noteikumi Nr.835).MK noteikumi nosaka, ka valsts aģentūra „Latvijas Investīciju un attīstības aģentūra” veic iepirkumu, lai atlasītu biznesa inkubatoru operatorus.LIAA uzsāka iepirkumu 2009.gada 27.februārī, savukārt pēdējo līgumu ar biznesa inkubatora operatoru noslēdza 2010.gada 26.augustā. Kopā tika noslēgti 10 līgumi, tādējādi izveidojot Kurzemē, Zemgalē, Vidzemē un Latgalē katrā divus biznesa inkubatorus, Rīgas reģionā un Rīgas pilsētā – pa vienam. Saskaņā ar MK noteikumu Nr.835 50.punktu biznesa inkubatora operators nodrošina visus šo noteikumu 62.punktā minētos pakalpojumus. Savukārt saskaņā ar MK noteikumu Nr.835 51.punktu biznesa inkubatora telpu platība ir 2000 m2.  MK noteikumu Nr.835 53.punkts nosaka, ka LIAA ar biznesa inkubatora operatora pakalpojumu sniedzēju noslēdz līgumu par pakalpojumu sniegšanu un līgumā nosaka līguma priekšmetu, pakalpojuma sniegšanas noteikumus, līgumslēdzēju pušu pienākumus, tiesības, saistības, atbildību, finansēšanas un savstarpējo norēķinu kārtību. LIAA, sagatavojot iepirkuma dokumentāciju, secināja, ka spēkā esošie MK noteikumi Nr.835 pietiekami precīzi neatrunā rīcību trijos gadījumos:1. Biznesa inkubatoru operatori nevar noslēgt līgumus ar telpu īpašniekiem, jo inkubators tiek aizpildīts pakāpeniski. Kamēr inkubatora telpas nav pilnībā aizpildītas, inkubatora operatoram nav līdzekļi, lai maksātu telpu īpašniekam. MK noteikumi Nr.835 atrunā kopējo biznesa inkubatora telpu platību, kura jāsasniedz 2 gadu laikā, tomēr MK noteikumos nav skaidrots vai biznesa inkubatora operatoram ir tiesības saņemt finansējumu par daļēji aizpildītām inkubatora telpām.

Pamatojoties uz augstāk minēto MK noteikumos Nr.835 ir nepieciešams iekļaut skaidrojumu, lai nodrošinātu skaidru un nepārprotamu normas pielietošanu, ka biznesa inkubatora operatoram ir tiesības saņemt finansējumu arī par darbības sākumā veiktajām darbībām, proti, vienu gadu sedzot izmaksas par neizmantotajām telpām. 1. Papildus tam, ir nesamērīgs apgrūtinājums sadalīt inkubatora operatora darbības (administratīvā) izmaksas uz inkubatora iekļautajiem komersantiem. Lai sākuma posmā vienkāršotu inkubatora operatora darbību, operatoram jāļauj izvēlēties vai sadalīt inkubatora darbības (administratīvās) izmaksas uz komersantiem. Inkubatoriem, kuri nesadala vispārējās darbības izmaksas uz komersantiem, šīs izmaksas tiek uzskatītas par komercdarbības atbalstu pašiem operatoriem. No 2013.gada 1.janvāra minētā izmaksas ir jāsadala uz komersantiem.Saskaņā ar spēkā esošajiem MK noteikumiem Nr.835, aktivitātes mērķis ir veicināt jaunu, dzīvotspējīgu un konkurētspējīgu komersantu veidošanos un attīstību Latvijas reģionos, nodrošinot tos ar komercdarbībai nepieciešamo vidi un konsultatīvajiem pakalpojumiem. Līdz ar to, gala labuma saņēmējs ir komersants un viss LIAA izmaksātais finansējums ir jāsadala uz komersantiem kā de minimis atbalsts.

No MK noteikumu Nr.835 40.4.punkta izriet, ka visas izmaksas, kas saistītas ar inkubatora apsaimniekošanu un pakalpojumu sniegšanu komersantiem ir attiecināmās izmaksas (var tik segtas no aktivitātes finansējuma). Savukārt 63.un 64.punkts nosaka, ka pamats valsts atbalsta uzskaitei ir biznesa inkubatorā iekļautajiem komersantiem sniegto pakalpojumu izmaksas. Tas nozīmē, ka vispārējās biznesa inkubatora darbības izmaksas (piemēram, paša biznesa inkubatora operatora administratīvās izmaksas) ir jāpieskaita pakalpojumu tiešajām izmaksām. Piemēram, izdalot biznesa inkubatora operatora administratīvās izmaksas ar aizņemot inkubatora platību. Izrakstot rēķinu par telpu nomu, inkubatora administratīvās izmaksas tiek pieskaitītas nomas maksai proporcionāli attiecīgā komersanta aizņemtajai platību. 1. MK noteikumi Nr.835 uzliek pienākumu inkubatora operatoram sniegt minimālos pakalpojumus komersantiem, bet pietiekoši precīzi neatrunā tiesības sniegt arī papildus pakalpojumus. Piemēram, laboratorijas iekārtu izmantošana, dizaina konsultācijas, testēšanas pakalpojumi, loģistikas konsultācijas u.c. pakalpojumi (šie pakalpojumi katrā inkubatorā var būt atšķirīgi).

Tāpēc nepieciešams precizēt MK noteikumos Nr.835 iekļautās normas, lai skaidri un nepārprotami atļautu inkubatoru operatoriem sniegt arī papildus pakalpojumus komersantiem. Ņemot vērā, ka MK noteikumi Nr.835 neparedzēja LIAA rīcību augstāk norādītajos gadījumos, LIAA, lai nodrošinātu samērīgu un ekonomiski pamatotu biznesa inkubatora darbību, šādus principus, proti, biznesa inkubatora operatora tiesības saņemt finansējumu arī par neaizņemtā telpām pirmajā darbībās gadā, tiesības neveikt inkubatora darbības izmaksu sadalījumu uz katru biznesa inkubatorā iesaistīto komersantu, kā arī tiesības sniegt papildus pakalpojumus ir iestrādājusi iepirkuma dokumentācijā un līgumos ar biznesa inkubatora operatoriem. Tas nozīmē, ka visi potenciālie piegādātāji jau sākotnēji bija informēti par šiem risinājumiem un varēja iesniegt savus piedāvājumus.Līdz ar to, grozot MK noteikumus Nr.835, netiek kropļota konkurence.Ekonomikas ministrija norāda, ka, atbilstoši MK noteikumu Nr.835 prasībām, biznesu inkubatoru operatoru atlases kārta ir noslēgusies, līdz ar to grozījumi attiecināmi uz esošo biznesa inkubatoru darbību.Grozījumi uzskatāmi par biznesa operatoriem labvēlīgākiem un nemaina to tiesisko stāvokli, jo nostiprina jau līgumā starp LIAA un biznesa inkubatora operatoriem nostiprināto kārtību. Līdz ar to, izmaksas, kas minētas MK noteikumu Nr.835 grozījumos, ir attiecināmas (var tik segtas no aktivitātes finansējuma), ja tās radušās pēc MK noteikumu Nr.835 spēkā stāšanās brīža. |
| 3. Saistītie politikas ietekmes novērtējumi un pētījumi | Projekts šo jomu neskar**.** |
| 4. Tiesiskā regulējuma mērķis un būtība | MK noteikumos paredzēt sekojošus risinājumus, kas vienkāršo „Biznesa inkubatoru” aktivitātes īstenošanu:Paredzēt komercdarbības atbalstu biznesa inkubatora operatoram tā darbības sākumā – vienu gadu sedzot izmaksas par neizmantotajām telpām.Attiecīgi ir jāprecizē MK noteikumu Nr.835 54.punkts, atrunājot, ka LIAA piešķir un uzskaita biznesu inkubatoru operatoriem piešķirto atbalstu. Savukārt inkubatorā iekļautajiem komersantiem, tā pat kā līdz šim, atbalstu piešķir un piešķirto atbalstu uzskaita inkubatora operators. Papildus tam, tiek atrunāts, ka līgumā, ko LIAA ir noslēgusi ar biznesa inkubatora operatoru, LIAA ir deleģējusi atbalsta uzskaiti operatoram. Lai sākuma posmā vienkāršotu inkubatora operatora darbību, operators līdz 2012.gada 31.decembrim var izvēlēties vai sadalīt inkubatora darbības (administratīvās) izmaksas uz komersantiem. Inkubatoriem, kuri nesadala vispārējās darbības izmaksas uz komersantiem, šīs izmaksas tiek uzskatītas par komercdarbības atbalstu pašiem operatoriem. No 2013.gada 1.janvāra minētā izmaksas ir jāsadala uz komersantiem. Nepieciešams precizēt MK noteikumos Nr.835 iekļautās normas, lai skaidri un nepārprotami atļautu inkubatoru operatoriem sniegt arī papildus pakalpojumus komersantiem.Lai īpaši uzsvērtu, ka MK noteikumu Nr.835 ietvaros netiek piešķirts eksporta atbalsts, MK noteikumos Nr.835 tiek papildināts neatbalstāmo izmaksu uzskaitījums, speciāli izceļot, ka atbalstu nevar piešķirt izmaksām, kas saistītas ar eksporta atbalstu. Atbalstu var piešķirt saistībā ar dalību tirdzniecības izstādēs, mācībām vai konsultāciju pakalpojumiem, kas vajadzīgi jauna vai esoša produkta laišanai tirgū. Jāatzīmē, ka arī līdz šim eksporta atbalsts MK noteikumos Nr.835 ietvaros netika piešķirts – to aizliedza MK noteikumu Nr.835 64.punkts.Papildus tam MK noteikumi paredz labot tehnisku kļūdu 60.1. un 60.3.apakšpunktā – papildināt atbalstāmo komersantu sarakstu ar „vidējiem komersantiem”, kuri jau ir minēti MK noteikumu Nr.835 27.1.3. un 27.1.4.apakšpunktā un 1.pielikumā. Papildus tam, norādu, ka nav nepieciešams papildināt 27.1.3. un 27.1.4.apakšpunktā un 1.pielikumā minēto uzskaitījumu ar „sīkajiem komersantiem”, jo saskaņā ar Eiropas Komisijas 2008.gada 6.augusta Regulas (EK) Nr. 800/2008, kas atzīst noteiktas atbalsta kategorijas par saderīgām ar kopējo tirgu, piemērojot Līguma 87. un 88.pantu (vispārējā grupu atbrīvojuma regula), I pielikuma 2.panta 2.punktu, „mazie komersanti” jau sevī ietver „sīkos komersantus”.Kā arī labot tehnisku kļūdu 61.1.apakšpunktā – papildināt neatbalstāmo nozaru uzskaitījumu ar tērauda rūpniecību, kura jau ir minēta MK noteikumu Nr.835 2.pielikumā, bet nav minēta MK noteikumu Nr.835 pamattekstā.Papildus tam tiek precizēts arī MK noteikumu Nr.835 61.3.apakšpunkts, precīzāk atrunājot kā tiek kontrolēta nodokļu nomaksa inkubatora komersantos. Tai skaitā iestrādājot arī Publisko iepirkumu likumā iekļauto normu, ka ir pieļaujami nenozīmīgi nodokļu parādi – līdz 100 latiem.  |
| 5. Projekta izstrādē iesaistītās institūcijas | Valsts aģentūra „Latvijas Investīciju un attīstības aģentūra” |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar**.** |
|  7. Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | 2.3.2.1.aktivitātes “Biznesa inkubatori” mērķa grupa ir pašvaldības, kuru teritorijā tiks veicināta komercdarbība, inkubatora operatori un inkubatoros izvietotie, izveidotie un cita veida atbalstu saņēmušie komersanti. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar**.** |
| 3. | Tiesiskā regulējuma finansiālā ietekme | Projekts šo jomu neskar**.** |
| 4. | Tiesiskā regulējuma nefinansiālā ietekme | Projekts šo jomu neskar**.** |
| 5. | Administratīvās procedūras raksturojums | Projekts šo jomu neskar**.** |
| 6. | Administratīvo izmaksu monetārs novērtējums | Projekts šo jomu neskar**.** |
| 7. | Cita informācija | Nav. |

**Anotācijas III. - IV. sadaļa -** projekts šīs jomas neskar**.**

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu *de minimis* atbalstam (turpmāk – Regula Nr.1998/2006). |
| 2. | Citas starptautiskās saistības |  Nav |
| 3. | Cita informācija |  Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar normatīvo aktu tiek ieviestas šāda Eiropas Savienības tiesību akta prasības:Komisijas 2006.gada 15.decembra Regula (EK) Nr. 1998/2006 par Līguma 87. un 88.panta piemērošanu *de minimis* atbalstam (turpmāk – Komisijas regula Nr.1998/2006). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr.1998/2006. | Ministru kabineta noteikumu projekta 2.un 4.punkts.  | Ieviesta pilnībā.  | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Lai sniegtu valsts atbalstu, kā arī piešķirtu struktūrfondu līdzfinansējumu, dalībvalstij ir jāpiemēro Regula Nr.1998/2006; |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Paziņojumu Eiropas Komisijai (turpmāk – EK) nav nepieciešams sniegt, jo MK noteikumu projekts saskaņā ar Regulas Nr.1998/2006 2.pantu ir atbrīvots no iepriekšējas paziņošanas EK. |
| Cita informācija |  Nav |

**Anotācijas VI. sadaļa -** projekts šīs jomas neskar**.**

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Noteikumu projekta izpildē ir iesaistīta Latvijas Investīciju un attīstības aģentūra. |
| 2. Projekta izpildes ietekme uz pārvaldes funkcijā | Noteikumu projekta izpildi nodrošinās Latvijas Investīciju un attīstības aģentūras darbības ietvaros. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav. |

Ekonomikas ministrs A.Kampars

Vīza: Valsts sekretārs J.Pūce

06.10.2011 13:52

Gatis Silovs

67013209, Gatis.Silovs@em.gov.lv